གུས་པོ༢༠༠༩ལོར་མཚོ་སྔོན་མི་རིགས་སློབ་ཆེན་གྱི་སློབ་ཆེན་པའི་གཞི་རིམ་སློབ་གསོ་རོགས་སྐྱོར་ཚོགས་པའི་མཐུན་རྐྱེན་འོག་ཐེངས་དང་པོར་དཔའ་ལུང་ཡུལ་དུ་གོམ་ཁ་སྤོས་ཤིང་།ཡུལ་དེར་ཟླ་ངོ་གཅིག་རིང་དྭངས་བླངས་སྒོས་ས་གནས་བྱིས་པ་དང་མང་ཚོགས་ལ་བོད་ཡིག་དང་།བོད་ཀྱི་རིག་གནས་སོགས་རང་ནུས་ཀྱིས་སློབ་ཁྲིད་བྱས་པ་ཡིན།ཉིན་དང་པོར་སློབ་ཁང་དུ་འཛུལ་བའི་ཚོར་བ་དེ་ད་དུང་སེམས་ལ་ཝ་ལེར་འཆར་བཞིན་འདུགསློབ་ཁང་དུ་ཡོད་པའི་སློབ་མ་བརྒྱ་ཆའི་སུམ་བཅུས་བོད་སྐད་གོ་ཡི་མི་འདུག་ལ་རྒྱ་སྐད་ཀྱི་ལམ་ནས་རྒྱུས་ལོན་བྱེད་དགོས་བྱུང་།གནས་ཚུལ་དེར་གཞིགས་ཏེ་ང་ཚོས་དམངས་ཁྲོད་སྒྲུང་གཏམ་དང་།ཁེད།གཞས།ཞབས་བྲོ་སོགས་བསྡུ་སྒྲིག་བྱས་ཏེ་སློབ་ཁྲིད་བྱས་པ་ཡིན།སློབ་ཁྲིད་ཀྱི་བྱེད་ཕྱོགས་དེས་སློབ་བུ་གང་མང་ཞིག་གི་དང་བ་དྲངས་མོད།ང་ཚོས་སྔར་བཞིན་ལན་གྲངས་དུ་མར་རྒྱ་ཡིག་གི་ལམ་ནས་ངོ་སྤྲོད་དགོས་བྱུང་།